96 
L IVLIVS. C. F. TRO CLEMENS NEGOTIATOR T. F. 
IVSSIT SIBI */: Lucius Julius Cai filius 'Troezenus, cui Clementi 
agnomen fuit; externus enim fuit ex Troezene Achaiae oppido, et Salo- 
nis residens negotiabatur. Is testamento fieri iussit sibi, iussit quippe 
fieri sibi sepulchrum cum edificio superposito et parentibus et filiis iam 
vita defunctis, unde dicitur et Julio Cai filio Troezeno Maximo pa- 
tri et Noniae Lacri filiae Maruliae matri et Lucio Julio Lucii filio. 
Ipse autem Lucius est dictus Troezeno maximo filio, ideo Troezeno, 
quia guum maximus natu esset, in patria eum genuerat, reliquos Sa- 
lonis. De quibus dicitur et Juliae Lucii filiae Maruliae filiae et Ju- 
liae Luci filiae Clementilla filia fecit. Clementilla ergo filia super- 
stes, quod pater Lucius Julius Clemens fieri iusserit, hoc faciundum 
curavit, ut ostenderet, quantum vivo obsequens fuerit genitori, quae 
mortuo quoque obedivit. 
Haec habui Dominice iocundissime, quae de veteribus collecta mo- 
numentis tuo rogatu tibi exponere. In quibus (ut vides) manifesto 
apparet illis, qui aliguo virtutis studio claruerunt, et vel foris vel 
domi magni habiti sunt, honorem publice exhibitum laudemque lite- 
ris, duo perennior fieret marmore insculptis memoriae_ mandatum, 
praemia ista, quae momentanea sunt, et tam vulgi quam temporis 
obnoxia iniuriae contemnentes ad illam semper totis animi corporisque 
viribus capiendam mercedem contendamus, quae nobis ab ipso om- 
nium rectore ac dominatore deo promissa est, sola enim neque ve- 
tustatis sentit, neque sui status mutationem formidat, nec ullum suae 
felicitatis finem futurum expectat. Eam autem assequemur, si sicut 
Romani imperatores contra inimicos magno animo dimicabant, ita 
nos adversus pravas cupidines boni et aequi rationem tuendo depu- 
gnabimus acriterque resistemus. Gloriosum est profecto adversario- 
rum conatibus reluctari, reluctando superare, superando vel tropheum 
vel ovationem vel triumphum demereri. Nulla tamen gloriosorum 
est victoria, quam se ipsum vincere et affectibus imperare, et non 
ea, quae corporis voluptas suggerit, facere, sed quod lex praecipit di- 
vina illud meditari, illud exequi velle, ad illud perficiendum tota animi 
affectione niti atque contendere; eos enim, qui sie agunt, non terrema 
manet remuneratio, sed coelestis, non laus in marmore incidenda vel 
in chartis describenda, sed illa inestimabilis atque ineffabilis gloria 
in coelesti regno perpetuo permanenda, divinaeque destinationis im- 
mobilitate stabilienda, neque minuenda unquam neque finienda. Non 
hanc acceperunt veteres Romani, non Carthaginenses, non Macedo- 
nes, non Athenienses, non Thebani, non Lacones, non aliae nationes, 
